CELEX: 62011TN0456
Language: el
Date: 2011-08-12 00:00:00
Title: Υπόθεση T-456/11: Προσφυγή της 12ης Αυγούστου 2011 — ICdA κ.λπ. κατά Επιτροπής

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/27
            
         Προσφυγή της 12ης Αυγούστου 2011 — ICdA κ.λπ. κατά Επιτροπής
   (Υπόθεση T-456/11)
   2011/C 298/50
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: International Cadmium Association (ICdA) (Βρυξέλλες, Βέλγιο) Rockwood Pigments (UK) Ltd (Stoke-on-Trent, Ηνωμένο Βασίλειο) και James M Brown Ltd (Stoke-on-Trent, Ηνωμένο Βασίλειο) (εκπρόσωποι: R. Cana και K. Van Maldegem, δικηγόροι)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Οι προσφεύγοντες ζητούν από το Γενικό Δικαστήριο:
   
               —
            
            
               Να ακυρώσει την προσβαλλόμενη πράξη, κατά το μέτρο που περιορίζει τη χρήση χρωστικών καδμίου σε πλαστικές ύλες, επιπλέον εκείνων των πλαστικών υλών στις οποίες η χρήση τους είχε ήδη περιοριστεί πριν την έκδοση της προσβαλλομένης πράξεως και
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής οι προσφεύγοντες προβάλλουν οκτώ λόγους:
   
               1)
            
            
               Με τον πρώτο λόγο υποστηρίζεται ότι ο προσβαλλόμενος κανονισμός αντιβαίνει στα άρθρα 137, παράγραφος 1, στοιχείο α', και 68 έως 71 του Κανονισμού REACH (1)·
            
         
               2)
            
            
               Με τον δεύτερο λόγο υποστηρίζεται ότι ο προσβαλλόμενος κανονισμός στηρίζεται σε πρόδηλη πλάνη εκτιμήσεως·
            
         
               3)
            
            
               Με τον τρίτο λόγο υποστηρίζεται ότι ο προσβαλλόμενος κανονισμός παραβιάζει τις αρχές της ασφάλειας δικαίου και της προστασίας της δικαιολογημένης εμπιστοσύνης·
            
         
               4)
            
            
               Με τον τέταρτο λόγο υποστηρίζεται ότι ο προσβαλλόμενος κανονισμός παραβιάζει τον κανονισμό REACH κατά το μέτρο που επιβάλλει περιορισμούς σε σύνολο ουσιών, χωρίς να τις αξιολογεί χωριστά·
            
         
               5)
            
            
               Με τον πέμπτο λόγο υποστηρίζεται ότι ο προσβαλλόμενος κανονισμός παραβιάζει τη συμφωνία ΤΕΕ [Συμφωνία για τα τεχνικά εμπόδια στο εμπόριο]·
            
         
               6)
            
            
               Με τον έκτο λόγο υποστηρίζεται ότι ο προσβαλλόμενος κανονισμός προσβάλλει τα δικονομικά δικαιώματα των προσφευγόντων·
            
         
               7)
            
            
               Με τον έβδομο λόγο υποστηρίζεται ότι ο προσβαλλόμενος κανονισμός είναι ανεπαρκώς αιτιολογημένος, κατά παράβαση του άρθρου 296 ΣΛΕΕ·
            
         
               8)
            
            
               Με τον όγδοο λόγο υποστηρίζεται ότι ο προσβαλλόμενος κανονισμός παραβιάζει την αρχή της αναλογικότητας.
            
         
      (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, 30.12.2006, σ. 1).